Բայց Հայաստանի քաղաքական կյանքի ամենաինտրիգային իրադարձությունը սարերի ետեւում չէ, մոտենում է 2018-ի ապրիլը, երբ պետք է նոր վարչապետ, այսինքն՝ երկրի ղեկավար ընտրվի: Այսինքն՝ պետք է արդեն ավելի համարձակ գործել: Եվ ահա պարզվում է, որ Կարեն Կարապետյանի վարկանիշը ոչ թե 85, այլ 57 տոկոս է, իսկ Սերժ Սարգսյանի աշխատանքն ավելի բարձր է գնահատվում, քան Կարեն Կարապետյանինը՝ թեկուզ եւ փոքրիկ տարբերությամբ: Սա դեռ 2017-ի դեկտեմբերն է: Մինչեւ 2018-ի փետրվարի վերջ կամ մարտի սկիզբ, Կարեն Կարապետյանի անձնական վարկանիշը դեռ կհասցնի իջնել, հասնելով 22 տոկոսի: Սերժ Սարգսյանի անձնական վարկանիշը, իհարկե 85 տոկոսի չի հասնի, բայց նրա աշխատանքը գնահատողները կհասնեն 60-70 տոկոսի: Հատկապես, որ դրա հիմքերն այսօրվանից դրվում են: